ZMLUVA O DIELO

v zmysle zákona č. 618/2003 Z.z. o autorskom práve a právach súvisiacich s autorským právom (autorský zákon)

medzi:

Objednávateľ                                                                                      
Obchodné meno:	Obec Halič		
Sídlo:			Mieru č. 66, 985 11  Halič	
IČO:			316091	
DIČ:			2021237075	
Bankové spojenie:	6008744001/5600 PRIMA BANKA		
Zastúpený:		Juraj Machava, starosta obce	

a

Umelec 
Meno a priezvisko:	Mgr. Slavomír Glos	
Bydlisko:		Lúčna č. 340-1, 013 13  Rajecké Teplice	
Rodné číslo:		781003/8104	
Bankové spojenie	520700-4200527323/8360	
						  
Čl. I.
PREDMET ZMLUVY

1.	Umelec sa zaväzuje použiť svoj umelecký výkon na podujatí Vianočný koncert, ktorej usporiadateľom je Obec Halič, dňa 28. 12. 2014 o 16,00 hod. Príprava na umelecký výkon bude prebiehať od 14,00 hod..

2.	Umelec použije svoj umelecký výkon v priestoroch Rím. – kat. kostola v Haliči.

Čl. II.
ODMENA A PLATOBNÉ PODMIENKY

1.	Zmluvné strany sa dohodli, že odmena za umelecký výkon umelca je stanovená dohodou v zmysle zák.č. 18/1996 Z.z. o cenách v znení neskorších predpisov vo výške 550,- € (Päťstopäťdesiat eur). 

2.	Zmluvné strany sa dohodli, že odmenu, uhradí objednávateľ do 14 dní od realizácie umeleckého výkonu. Umelec si je vedomý povinnosti podať daňové priznanie za príslušné zdaňovacie obdobie, v ktorom uvedie takto dosiahnuté príjmy.

Čl. III.
OSTATNÉ USTANOVENIA

1.	Zmluvné strany majú právo odstúpiť od zmluvy len v prípadoch, ktoré nezávisia od ich vôle, t, j, úmyselne. V prípade vzniku objektivizovaného dôvodu pre odstúpenie je zmluvná strana, na strane ktorej dôvod vznikol bez zbytočného odkladu, najneskoršie do 24 hod. pred použitím umeleckého výkonu, povinná okamžite oznámiť a dokladovať dôvod pre odstúpenie druhej zmluvnej strane.

2.	V prípade, že niektorá zo zmluvných strán  nedodrží ustanovenia tejto zmluvy, má dotknutá strana právo na uplatnenie si majetkovej sankcie vo výške dohodnutej odmeny.

3.	Umelec sa zaväzuje, že neuzavrie po podpísaní tejto zmluvy ďalšie záväzky, ktoré by 	mohli ohroziť uskutočnenie umeleckého výkonu, ku ktorému sa zaviazal.

4.	Zmluvné strany vyhlasujú, že si svojou činnosťou, vyplývajúcou z tejto zmluvy budú navzájom chrániť svoje dobré meno a nedopustia, aby toto meno bolo akoukoľvek zložkou tejto činnosti poškodené.

5.	Zmluvné strany sa dohodli, že považujú túto zmluvu za dôverný dokument. Z tohto dôvodu budú v súvislosti so zmluvou zachovávať mlčanlivosť a informácie obsiahnuté v nej nebudú poskytovať nijakým tretím stranám s výnimkou prípadov stanovených zákonom.

Čl. IV.
ZÁVEREČNÉ USTANOVENIA

1.	Právne vzťahy medzi zmluvnými stranami Zmluvou bližšie neupravené sa riadia príslušnými ustanoveniami Občianskeho zákonníka a ostatných platných právnych predpisov SR.
2.	Ak by niektoré ustanovenia Zmluvy mali byť neplatnými už v čase jej uzavretia alebo ak sa stanú neplatnými neskôr po uzavretí Zmluvy, nie je tým dotknutá platnosť ostatných ustanovení Zmluvy. Namiesto neplatných ustanovení Zmluvy sa použijú ustanovenia Občianskeho zákonníka a ostatných platných právnych predpisov Slovenskej republiky, ktoré sú obsahom a účelom najbližšie obsahu a účelu Zmluvy.
3.	Zmluva sa vyhotovuje v 2 (dvoch) rovnopisoch, pričom každá zo zmluvných strán obdrží po podpise Zmluvy 1 (jeden) rovnopis.
4.	Zmluva predstavuje jediný dohovor zmluvných strán týkajúci sa predmetu Zmluvy, a akákoľvek zmena Zmluvy je možná len písomným dodatkom k zmluve uzavretým oboma zmluvnými stranami.
5.	Zmluva je platná a účinná dňom podpisu oboch zmluvných strán.
6.	Zmluvné strany vyhlasujú, že si Zmluvu prečítali, všetky jej ustanovenia sú im jasné a zrozumiteľné, pričom dostatočným spôsobom vyjadrujú vážnu a slobodnú vôľu oboch zmluvných strán zbavenú akýchkoľvek omylov, na dôkaz čoho pripájajú svoje podpisy.

V Haliči, 18.12.2014

Autor / umelec ...........................................................................................

Objednávateľ ..............................................................................................